TV7 JERUUSALEMMA UUDISED
Meie tänased teemad -
ÜRO väitel levib Süüria sõda Iisraeli
IKJ ehitas Golani kõrgustikule välihaigla
Naiste teaduspreemia sai Iisraeli teadlane
Kanada firma tahab osta Surnumere kaaliumi
Kreeklased leidsid oma viletsuste tekitajad
Iraan edeneb tuumarelva suunas
TV7 Jeruusalemma Uudistest - Shalom!
Israel Today teatel kardab ÜRO Süüria kodusõja levimist Iisraeli.
Iisrael pole enam ainus, kes muret tunneb.
Nüüd kardavad ka ÜRO ametnikud konflikti levimist juudiriiki
pigem varem kui hiljem.
ÜRO Julgeolekunõukogu liikmed on väljendanud muret
Iisraeli-Süüria vahelist demilitariseeritud puhvertsooni
tabanud rikkumiste suhtes.
Puhvertsoon kehtestati pärast 1973. a Yom Kippuri sõda.
Julgeolekunõukogu sõnul on nii Süüria armee kui mässulised
sisenenud lepingute vastaselt puhvertsooni.
Nõukogu soovitas mõlemal Süüria konflikti osapoolel
mitte ohustada piirkonnas asuva tuhande ÜRO rahuvalvaja elu.
Rahuvalvajad on puhvertsoonis Vägede Taandumisleppe järgi
vaatlusülesannetes.
Iisrael on juba pidanud vastama Süüria poolt lähtunud tulistamisele.
Seni on suudetud juhtumitega tegeleda,
kuid kõik kardavad, et plahvatus on vaid aja küsimus.
Arutz Sheva teatel ehitas IKJ Golani kõrgustikele välihaigla.
Märtsis sai Iisraelis ravi vähemalt 11 Süüra lahinguis
haavata saanud võitlejat.
Uudisteagentuuri AFP raporti teatel saadeti 8 neist tagasi Süüriasse.
Kolm võitlejat viibivad endiselt Iisraelis järelravil.
Kaks ca 30-aastast Süüria võitlejat toimetati tõsiste vigastustega
Nahariyasse, kus üks neist hiljem haavadesse suri.
IKJ meedikud on piiril mitmeile kergemalt haavatuile esmaabi andnud.
Seejärel on nood Süüriasse naasnud.
Nad elavad kõik Golani kõrgustikul Süüria haldusalas.
IKJ teatel naasid haavatud koju Iisraeli turvameeste saatel.
The Times of Israel kirjutab tänavuse L'Oreal-UNESCO
naiste teaduspreemia võitnud Iisraeli arstist Osnat Zomer-Penn'ist.
Zomer-Penn teeb uurimistööd Tel Avivi ja Seattle'i Ülikoolis
autismi geneetilise tausta alal.
Kuigi Iisrael on üks väiksemaid konkursil osalevaid riike,
on sellest saanud üks suurimaid võitjaid.
Iisraeli naisteadlane on võitnud preemia kolmel viimasel
järjestikusel aastal, lisaks ka 2008. aastal,
kui preemia sai Ada Yonath, kes sai ka Nobeli preemia.
Ka 2005. a Euroopa naisteadlaste preemia võitis iisraellanna.
The Times of Israel'i teatel käib Iisraelis kära
Israel Chemicals Ltd ehk ICL'i võimaliku müügi üle Kanadale.
Märtsi algul olid kõne all tööstus, väetised ja sionism,
kui sajad ICL'i töötajad blokeerisid firma Surnumere tehase sissepääsu.
Aktsioon oli osa 1300 töötaja streigist.
Streikijad protesteerisid Kanada hiigelfirma
Potash Corporation of Saskatchewan Surnumere tehase ostukatse vastu.
Ostupakkumise teinud Kanada firma on üks maailma suurimaid,
väetistes tihti kasutatava kaaliumil põhineva ühendi tootja.
Kaaliumkloriiditööstuses valitseb ebavõrdne konkurents
ja teatavasti hoitakse hindu kõrgel toodangu vähendamisega.
Surnumere tehases on see tekitanud hirmu vallandamiste
ja tootmise vähendamise ees.
ICL'i peetakse Iisraelis rahvaomandiks
ning riigi uus rahandusminister Yair Lapid
nimetas tehase müüki ebasionistlikuks teoks.
The Times of Israel kirjutab Kreeka juute ohustavast
antisemitismist.
Kreeka järelejäänud juudikogukond tähistas hiljuti
1943. a toimunud küüditamise mälestuspäeva.
Thessalonikist, Kreeka "väiksest Jeruusalemmast"
küüditati tollal kõik juudid Auschwitz-Birkenau laagrisse.
Thessalonikis, samas kohas, kust natsid 46 000 Kreeka juuti
surmalaagrisse saatsid, rüvetati 2011. a püstitatud
holokausti mälestussammas.
2001. a esitas paremäärmusliku populistliku partei LAOS esimees
ja Kreeka parlamendi liige Georgios Karatzaferis
parlamendis küsimuse juutide osaluse kohta WTC rünnakus.
Karatzaferise sõnul pole juutidel õigust provotseerida,
kuna nad on täitnud maailma kuritegudega.
LAOS'i partei jäi hiljem Kuldse Koidu partei varju.
Partei õhutab oma toetajaid juutide demoniseerimisega.
Partei esimees on kuulutanud põletusahjud ja gaasikambrid valeks.
Tema väitel polevat neid olnud.
Kuldse Koidu partei sai mullu mais parlamendivalimistel 18 kohta.
Partei lipul olev pilt meenutab natside haakristi
ja partei valimiskampaania oli tugevalt immigratsioonivastane.
Kuldse Koidu partei juhid kasutavad uhkelt natside tervitusstiili
ja partei reeglid piiravad liikmelisust
vaid puhtaverelistele aarialaste ja sünnipärastele kreeklastega.
2010. a ütles Kreeka õigeusu piiskop Seraphim Kreeka televisioonis,
et juudid kontrollivad rahvusvahelist pangandussüsteemi.
Piiskopi sõnul oli Hitler maailma sionismi tööriist
ja teda olevat rahastanud kuulus Rothschild'ide pere,
kelle ainsaks eesmärgiks oli veenda juute Euroopast lahkuma
ja Iisraeli minema, et uut maailmavõimu rajada.
Piiskop on samastanud sionismi ka satanismiga.
The Times of Israeli teatel võib Iraan Suurel Reedel avaldatud
anonüümsete julgeolekuallikate raporti järgi suuta juulikuuks
tuumapommi ehitada.
Julgeolekuallikad olevat olnud lähedal Iisraeli peaministri
Benjamin Netanyahu ja president Obama
märtsis Iisraelis peetud kõnelustele.
Allikate väitel otsustas Iraan seejärel,
kui nägi Põhja-Koread
hoolimata Lääne tugevast vastuseisust tuumarelva katsetamas,
lõpetada juuli ja septembri vahel tuumarelva.
Iisraeli ajalehega Maariv rääkinud allika sõnul omab Ahmadinejad
sedasama, mis Kim Yong Un'gi.
2012. a lõpus katsetasid iraanlased tuumaplahvatuse simulatsiooni
ja sellest peale on nad iga päev tormikiirusel edenenud.
Mullu rääkis Netanyahu ÜRO Peaassambleel,
et Iraanil võib 2013. a kevadeks olla tuumarelv.
Iisraeli ametnikud on hinnanguid korduvalt siiski hilisemaks muutnud.
Kuigi Iisrael on nõudnud Iraani tuumaprogrammi vastu
sõjalist sekkumist, on USA jäänud kindlaks,
et veel on aega püüda ummikut lahendada
diplomaatia ja sanktsioonidega.
Netanyahu avaldus Obama visiidi ajal näib ennustavat,
et Iisrael ei tegutseks ilma USA toetuseta.
Näib, nagu oleks Obama veennud Netanyahut,
et Iraanil on tuumarelvani veel aasta ja see ei püüa asjale hoogu lisada.
Iisrael kaotas ja USA-l õnnestus rünnakus osas
kogu vastutuse eest põgeneda.
Need olid meie tänased uudised. Shalom ja kohtumiseni!
Tõlge: Monika Jaaguri